OpenLLM-France/wikimedia huggingface dataset:
# Ventrifossa divergens

Ventrifossa divergens és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 30 cm de llargària total.

## Hàbitat

És un peix d'aigües profundes que viu entre 183-772 m de fondària, tot i que, normalment, ho fa entre 350-550.

## Distribució geogràfica

Es troba a Sud-àfrica, Moçambic, el sud del Japó, Taiwan, el Mar de la Xina Meridional (a prop de Hong Kong), les Filipines i Borneo.

## Referències

* 1 2 3 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Chiou, M.-L., K.-T. Shao i T. Iwamoto, 2004. New species of Caelorinchus (Macrouridae, Gadiformes, Teleostei) from Taiwan, with a redescription of Caelorinchus brevirostris Okamura. Copeia 2:298-304.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (editors) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T., 1986. Macrouridae. p. 330-341. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (editors) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Undolski

Undolski (en rus: Ундольский) és un poble (un possiólok) de l'óblast de Vladímir, a Rússia, segons el cens del 2010 tenia 409 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Undset (cràter)

Undset és un cràter d'impacte en el planeta Venus de 20 km de diàmetre. Porta el nom de Sigrid Undest (1882-1949), escriptora noruega, i el seu nom va ser aprovat per la Unió Astronòmica Internacional el 1985.

## Referències

* ↑ «Undset». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Vedi Pol·lió

Vedi Pol·lió (en llatí Vedius Pollio) era un cavaller romà amic d'August.
Era de naixement fill de llibert i va acumular grans riqueses. És conegut per la seva crueltat, ja que quan un esclau el molestava amb qualsevol insignificança el donava a menjar a les seves llamprees, a les que va acostumar a menjar carn humana. Una vegada, August va sopar amb ell i un esclau va trencar un gotet de vidre i Pol·lió va ordenar immediatament tirar-lo als peixos. L'esclau va suplicar a August de salvar-lo i aquest va intercedir, però Pol·lió no el va voler perdonar. Llavors August va alliberar l'esclau de la seva condició i va fer trencar tots els gotets de vidre i tirar-los a les llamprees.
Va morir l'any 15 aC i va deixar gran part de la seva propietat a l'emperador. Aquest Pol·lió sembla el mateix contra qui August va escriure uns versos fescennins.

## Referències

* ↑ Pollio, Vedius a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 440
# Valentín Paniagua

Valentín Demetrio Paniagua Corazao (Cusco, 23 de setembre de 1936 - Llima, 16 d'octubre de 2006) va ser un advocat i polític peruà, va ser President Transitori, després de la caiguda de Alberto Fujimori.
A finalitats de l'any 2000, després de la destitució de Martha Hildebrandt, va assumir com a President del Congrés, amb la renúncia i posterior destitució d'Alberto Fujimori, va ser nomenat President Transitori de la República del Perú des del 22 de novembre de 2000 fins al 28 de juliol de 2001 amb la fi principal de dur a terme les eleccions presidencials que va guanyar Alejandro Toledo Manrique.
Cinc anys després que deixés la presidència de la república, després d'haver estat internat a causa del seu delicat estat de salut, des del 21 d'agost fins al 16 d'octubre de 2006, va morir aquest últim dia a les 5:00 a. m., víctima d'una sèrie de complicacions pulmonars i d'una aturada cardíaca.
Ha estat el mandatari de millor recordación des del seu mestre Fernando Belaúnde Terry, segons sondejos del grup Apoyo de la primera meitat de 2006.

## Referències

* ↑ https://web.archive.org/web/20080124100844/http://www.rpp.com.pe/portada/politica/52525_1.php
# Villa García-Manga Rural

Villa García-Manga Rural és un barri compost (barrio compuesto) del nord-est del departament de Montevideo, Uruguai. És una zona plena de granges i amb escassos centres urbans. Un bon grup de fàbriques, però, té les seves instal·lacions en aquesta zona.
Villa García-Manga Rural serveix de límit entre el barri de Manga urbà i el departament de Canelones, sobre l'extrem nord i nord-est.

## Enllaços externs

* Google Maps: Manga Rural-Toledo Chico, Montevideo
# Villa General Borges

Villa General Borges és un centre poblat de l'Uruguai, ubicat al nord del departament de Río Negro. Té una població aproximada de 229 habitants segons les dades del cens del 1996.
Es troba a 96 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 251 | 176 | 202 | 229 | {{{5}}} |

## Referències

* 1 2 (anglès) Mapa, localització, clima i altres dades
# VersaEmerge

VersaEmerge és un grup de rock experimental originari de Port St. Lucie, Florida, als Estats Units. Està vinculada amb el segell Fueled By Ramen. Han fet 3 EPs que són: Cities Built on Sand, Perceptions i VersaEmerge EP. El seu album debut 'Fixed At Zero' es va llançar al públic el dia 22 de juny del 2010. VersaEmerge inicialment es deia My Fair Verona, però la banda es va trencar i dos dels fondadors van crear VersaEmerge, al qual posteriorment s'hi va afegir Sierra Kusterbeck, cantant de la banda.

## Cities Built On Sand (2005-2007)

La banda es va formar quan el guitarrista Blake Harnage i el bateria Anthony Martone eren a Secundaria. Inicialment, ells eren a una banda que es deia http://myspace.com/myfairverona Quan My Fair Verona es va trencar, Harnage i Martone van formar la seva pròpia banda, la van anomenar Versaemerge amb referéncia als termins 'vice versa', que significaven oposat i el verb anglès 'emerge' que significava sortir a la superfície. La banda va fer el seu primer EP, Cities Built On Sand el 2005, quan la banda estava composta per Spencer Pearson, Anthony James, Josh Center, Nick Osborne, Blake Harnage i Anthony Martone. L'any següent, la vocalista actualment Sierra Kusterbeck va fer una audició per ser la cantant mitjançant un casting online on la gent enviaba els seus videos cantant. La majoria dels membres de la banda no creien que fos la indicada per la seva banda, pero Blake Harnage els va convèncer dient que era la perfecta vocalista, i va entrar en la banda el 2007.
# Vrókastro

Vrókastro (en grec, Βρόκαστρο) és un jaciment arqueològic de Grècia situat a l'illa de Creta, en la unitat perifèrica de Lassithi i en el municipi d'Àgios Nikólaos.
En aquest jaciment arqueològic, situat en un turó a 300 m d'altitud, s'ha trobat un assentament minoic que dominava la costa centreoccidental de la badia de Mirabello. Per la seua ubicació estratègica, s'ha suggerit que originàriament devia tenir una funció defensiva.
N'hi hagué un primer període d'ocupació en el període minoic mitjà IA-III (aproximadament entre 2160-1600 ae). L'absència de troballes significatives suggereix que l'assentament del turó fou abandonat en el minoic tardà I, tot i que s'han excavat àrees properes situades al costat de deus on sí que s'ha trobat material d'aquest període. Després tingué un altre període important d'ocupació des del final de l'edat del bronze o principis de l'edat del ferro fins al s. VII ae. En l'edat del ferro primerenc, en concret, s'ha considerat que l'assentament de Vrókastro devia ser el més important, tant en grandària com en durada, d'una sèrie d'assentaments del mateix període que hi havia situats a poca distància d'aquest.
Tenia dos barris principals, un a la part superior i l'altre a la de baix. Tenia un mur defensiu d'1 i 1,5 m de grossor. Una de les cambres, que estigué en ús fins a finals del s. VIII ae, es considera que tenia funció de santuari. A més de l'assentament també s'han excavat cementeris que pertanyen a diferents períodes.
El jaciment fou excavat per primera vegada entre 1910 i 1912 per Edith Hall. Després, Bàrbara Hayden ha dirigit un projecte per aprofundir en la seua recerca.

## Referències

* ↑ Vrókastro en la pàgina de la Universitat de Pensilvània (anglès)
* ↑ Vrócastro en la pàgina del municipi de Neàpolis Arxivat 2018-05-22 a Wayback Machine. (en grec).
* ↑ Barbara J. Hayden, The Vrokastro Survey Project, en revista Expedition, Museu Penn (1990) (anglès)
# Vrícko

Vrícko és un poble i municipi d'Eslovàquia que es troba a la regió de Žilina, al centre-nord del país. El 2017 tenia 467 habitants.
# Verga

* No s'ha de confondre amb Berga.
La verga és un element de fusta o metall utilitzat en un veler. En un sentit més particular les vergues d'un pal són les perxes perpendiculars als pals dels vaixells de vela, precisament a aquestes vergues o perxes s'asseguren els gràtils de les veles. En els vaixells de veles quadrades, cada pal portava diverses vergues o perxes de les que penjaven les "barbes", sempre en llenguatge mariner.

## Tipus

Vergues de tots els tipus s'utilitzaven a l'eixàrcia dels vaixells de vela per a resistir les forces de flexió, compressió i torsió, i per sostenir les veles. Els vaixells de fusta de l'edat d'or de la navegació a vela sovint portaven moltes vergues de recanvi per fer tota mena de reparacions, durant el curs del viatge en el mar. La coberta de vergues d'una fragata es va anomenar així perquè es feia servir per transportar les vergues de recanvi.
La «verga seca» és la més gran del pal de messana mentre que la locució «vergues en alt» és la que descriu a la nau que ja està a punt per navegar. En l'ús modern pot referir-se a un petit pal, encara que històricament en la navegació a vela clàssica, el terme es feia servir més àmpliament per referir-se, en els vaixells de fusta amb gran nombre de vergues, a tota aquesta gran varietat de denominacions: botavara, botaló, tangó, etc.

## Vegeu també

* Antena
* Botavara
* Francesco da Barberino
* Barca de mitjana
* Barca llevantina
* Tartana (barca)
* Drassana
* Xabec
* Faluca
* Pollacra
* Fragata

## Referències

* ↑ «Verga». Gran Enciclopèdia Catalana. Barcelona: Grup Enciclopèdia Catalana.
* ↑ Verga a Optimot
* 1 2 3 Enciclopedia Universal Espasa, Volum 67 , pàg. 1485-86, any 1944.
* ↑ Compendio mathematico en que se contienen todas las materias mas principales de las ciencias que tratan de la cantidad. Segunda impression corregida. (Con laminas).. Marin, 1727, p. 245–.

## Bibliografia

* El contingut d'aquest article incorpora material del Volum 67 de l'Enciclopedia Universal Il·lustrada Europeo-Americana (Espasa), amb copyright anterior al 1944, que es troba en el domini públic.

## Enllaços externs

* Model del canoner Hamilton 1808 a la pàgina web del fabricant del kit Arxivat 2007-10-31 a Wayback Machine.(anglès)
Viccionari
# Vito Bratta

Vitto Bratta va néixer l'1 de juliol de 1961, a Staten Island, Nova York, va ser el guitarrista i compositor principal de la dècada dels 80 de la banda de glam rock White Lion des de 1983 fins a 1992. Era un guitarrista molt admirat i considerat un virtuós per tot el món.
Després de la desintegració de White Lion, Bratta va produir un àlbum amb la banda RCP a Atlantic Records. Bratta no ha estat involucrat en la indústria de la música des de 1994. Es diu que actualment viu a la casa de la seva infància a Staten Island amb la seva anciana mare.

## Enllaços externs

* Comenteri sobre Vitto
# Vito Acconci

Vito Acconci (Ciutat de Nova York, 24 de gener de 1940 - Ciutat de Nova York, 27 d'abril de 2017) fou un artista, arquitecte i poeta estatunidenc. Les seves obres formen un ample espectre des de l'art corporal, passant pel videoart, les instal·lacions i l'arquitectura.

## Biografia

Va iniciar la seva trajectòria artística com a poeta a mitja dècada dels seixanta. En les seves primeres creacions tractava la pàgina en blanc com un espai on es podia actuar, utilitzant les paraules com a elements per al moviment i la pàgina com un contenidor. Els seus treballs eren actes poètics en què emprava diferents elements i materials, com les cassets, les parets o les cadires d'una habitació.
Més tard, les seves accions poètiques es van desplaçar del paper a l'espai de la galeria, van evolucionar cap a performances en les quals Acconci reflexionava sobre el seu propi ésser físic i psicològic. Tant en les performances com en les seves instal·lacions de principis dels anys setanta, la figura de l'artista sempre es trobava present físicament o bé a través de filmacions o d'enregistraments de la seva veu, el so de la qual oferia al visitant una experiència sensorial intensa. Acconci proposava una nova definició de l'objecte material i un espai d'experiències comunes entre l'espectador i l'artista, en esborrar les fronteres tradicionals entre un artista i el seu públic, un objecte i un esdeveniment temporal, una obra d'art i la seva existència en un context espacial i/o social.
A poc a poc, després d'un període en què va realitzar nombroses instal·lacions en espais interiors (habitualment galeries o museus), el seu interès per l'espai es va orientar cap a l'espai públic. Així, l'any 1988 va crear l'Acconci Studio, cèl·lula de treball que agrupava arquitectes i artistes les investigacions dels quals es desenvolupen a escala arquitectural i proposen intervencions de tipus mediambiental i arquitectònic. El poder de les propostes de l'Acconci Studio –en les quals l'artista manté el seu compromís amb el llenguatge, el cos i la seva relació amb l'espai– consisteix a repensar dràsticament les definicions d'espai públic, i qüestionar la nostra forma de percebre'l i d'utilitzar-lo.

## Referències

* 1 2 3 «Vito Acconci». web. MACBA. Arxivat de l'original el 6 d’abril 2015. [Consulta: 3 abril 2015].

## Enllaços externs

* Vito Acconci - Lloc web oficial
* Vito Acconci, Mediateca espai de Media Art Arxivat 2016-03-03 a Wayback Machine.
* Acconci video art Arxivat 2009-07-04 a Wayback Machine. in the Video Data Bank.
# Whetstone

El banc de prova de Whetstone és un punt de referència sintètic per avaluar el rendiment dels ordinadors. Va ser escrit per primera vegada a Algol 60 l'any 1972 a la Unitat de Suport Tècnic del Departament de Comerç i Indústria (més tard part de la Central Computer and Telecommunications Agency) al Regne Unit. Es va derivar d'estadístiques sobre el comportament del programa recopilades a l'ordinador KDF9 del NPL National Physical Laboratory, utilitzant una versió modificada del seu compilador Whetstone ALGOL 60. La càrrega de treball de la màquina es va representar com un conjunt de freqüències d'execució de les 124 instruccions del Codi de la pedra de vidre. El compilador Whetstone va ser construït a la Divisió d'Energia Atòmica de la Companyia Elèctrica Anglesa a Whetstone, Leicestershire, Anglaterra, d'aquí el seu nom. El Dr. BA Wichman de NPL va produir un conjunt de 42 declaracions ALGOL 60 simples, que en una combinació adequada coincideixen amb les estadístiques d'execució.
Per fer un punt de referència més pràctic, Harold Curnow de TSU va escriure un programa que incorporava les 42 declaracions. Aquest programa va funcionar en la seva versió ALGOL 60, però quan es va traduir a FORTRAN no va ser executat correctament pel compilador d'optimització d'IBM. S'han omès els càlculs els resultats dels quals no es van sortir. Després va produir un conjunt de fragments de programa que s'assemblaven més al codi real i que, col·lectivament, coincidien amb les instruccions originals de 124 Whetstone. El cronometratge d'aquest programa va donar una mesura de la velocitat de la màquina en milers d'instruccions de Whetstone per segon (kWIPS). La versió Fortran es va convertir en el primer punt de referència de propòsit general que va establir estàndards de la indústria de rendiment del sistema informàtic. El desenvolupament posterior el va dur a terme Roy Longbottom, també de TSU/CCTA, que es va convertir en l'autoritat oficial de disseny. El programa Algol 60 es va executar amb el compilador Whetstone el juliol de 2010, per primera vegada des que l'últim KDF9 es va tancar el 1980, però ara executat per un emulador KDF9. Després de l'augment de la velocitat de l'ordinador, el mesurament del rendiment es va canviar a Milions d'instruccions de pedra per segon (MWIPS).
El codi font i les versions precompilades per a ordinadors estan disponibles en C / C++, Basic, Visual Basic, Fortran i Java.
El punt de referència de Whetstone mesura principalment el rendiment aritmètic de coma flotant. Un punt de referència similar per a les operacions de sencers i cordes és el Dhrystone.

## Referències

* ↑ Curnow, H J; Wichmann, B A Computer Journal, 19, 1976, pàg. 43–49. DOI: 10.1093/comjnl/19.1.43.
* ↑ Brian Randell. Algol 60 Implementation (en anglès). Academic Press, 1964. ISBN 0-12-578150-4.
* ↑ «The English Electric KDF9 Computer» (en anglès). [Consulta: 28 abril 2020].
* ↑ Roy Longbottom. «Whetstone Benchmark Detailed Results On PCs» (en anglès), 01-02-2017. [Consulta: 28 abril 2020].
* ↑ Roy Longbottom. «Whetstone Benchmark History and Results» (en anglès), 01-10-2014. [Consulta: 28 abril 2020].
# Vidai

Vidai és un municipi francès situat al departament de l'Orne i a la regió de Normandia. L'any 2007 tenia 73 habitants.

## Demografia
### Població

El 2007 la població de fet de Vidai era de 73 persones. Hi havia 32 famílies de les quals 4 eren unipersonals (4 homes vivint sols), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 31 eren l'habitatge principal de la família i 11 eren segones residències. 40 eren cases i 2 eren apartaments. Dels 31 habitatges principals, 25 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 4 tenien dues cambres, 9 en tenien tres, 6 en tenien quatre i 12 en tenien cinc o més. 22 habitatges disposaven pel capbaix d'una plaça de pàrquing. A 11 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vidai el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 8 |
| 4 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 4 |
| 0 | 15 a 19 | 8 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 49 persones, 35 eren actives i 14 eren inactives. De les 35 persones actives 34 estaven ocupades (22 homes i 12 dones) i 1 aturada (1 dona i 1 dona). De les 14 persones inactives 7 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de construcció, 2 d'empreses de comerç i reparació d'automòbils i 1 d'una empresa classificada com a «altres activitats de serveis».
Dels 3 establiments de servei als particulars que hi havia el 2009, 2 eren lampisteries i 1 perruqueria.
L'any 2000 a Vidai hi havia 8 explotacions agrícoles que ocupaven un total de 297 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Vidai a l'INSEE.
* Évolution et structure de la population Fitxa amb el detall de dades de Vidai a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vilanòva (Cuneo)

Vilanòva (italià Villanova Mondovì, piemontès Vilaneuva dël Mondvì) és un municipi italià, situat a la regió del Piemont. L'any 2007 tenia 5.667 habitants. Està situat a la Val Tàner, dins de les Valls Occitanes. Limita amb els municipis de Chiusa di Pesio, Frabosa Sotana, Monastero di Vasco, Mondovì, Pianfei i Ròcafòrt.

## Administració

Llista d'alcaldes :
| Període | Identitat | Partit |
| 2004- | Giuseppe Boasso | Llista cívica |
# Vilanava de Tolosa

Vilanava Tolosana (francès Villeneuve-Tolosane) és un municipi francès del department de l'Alta Garona, a la regió Occitània. Està situat al sud-oest de la conurbació de Tolosa.

## Referències

* ↑ Toponímia occitana
# Wetering (desambiguació)

«Wetering» té aquests significats:

## Enginyeria hidrològica

* Wetering o watering, (alemany) Wetterung, Wettern, (francès) wateringue: rec de desguas als pòlders

## Geografia

* Grote Wetering, un wetering a Brabant del Nord
* Wetering, un canal a la frontera entre Gueldre i Alemanya
* Nieuwe Wetering, Oude Wetering, dos pobles de Kaag en Braassem
* Wetering, un poble de Steenwijkerland

## Persones

* Henricus van de Wetering, bisbe d'Utrecht
* Janwillem van de Wetering (1931-2008), un escriptor i empresari neerlandès
* Mauri van de Wetering (1938-…), futbolista neerlandès